Հայաստանի Զինված ուժերում ծառայելը վտանգում է նույնասեռական զորակոչիկի կյանքը: Պետությունը նույնասեռականներին չի տալիս երաշխիքներ, որ զորամասում նրանք չեն ենթարկվի դաժան, խտրական վերաբերմունքի: «Ա.»-ն, որ մինչ օրս բանակից սահմռկեցուցիչ տեղեկություններ է ստանում, կարծում է, որ նույնասեռականների կյանքը զինված ուժերում դեպի դրականը չի փոխվել: Երբ զորամասում բացահայտվում է զինծառայողի՝ նույնասեռական լինելը, նրա նկատմամբ բոլորը թշնամանում են և սկսվում է հետապնդումների մի ամբողջ շարք: Համածառայակիցները չեն շփվում նույնասեռականի հետ, ճաշարանում նույն սեղանի շուրջ հաց չեն ուտում, առանձնացվում է նրա սպասքը: